**Tästä vihkosesta löydät kurssitarjonnan; tavoitteet ja sisällöt. Valinnaisaineita opiskellaan
4.–6.luokilla 2 h/vko. Valinnaisaineiden valintojen valinta alkaa Wilmassa 17.3. luokittain eri aikoina: 3.lk klo 10->, 4.lk klo 11-> ja 5.lk klo 12-> Valinnat sulkeutuvat 1.4.2024.**Valintojen tekeminen: Valinnat tehdään huoltajan Wilmassa selaimella, ei mobiilisovelluksella. Kurssijaksoja on neljä.
1) Tee **neljä (4) kurssivalintaa** (yksi jokaiselle jaksolle): syksylle yksi soveltava ja yksi TaTa (taito- ja taideainekurssi) ja keväälle samoin.
2) Lisäksi valitse jokaiselle **jaksolle yksi varavalinta**. Wilmassa näkyy valintanäppäimissä kurssien lyhenteet. Saat näkyviin kurssin koko nimen, kun laitat hiiren valikkonäppäimen päälle.
Näin olet tehnyt yhteensä 8 kurssivalintaa (4 + 4 varavalintaa).

Huom! Osa kursseista on samansisältöisiä (**punaisella tekstillä**). Näitä kursseja voi valita vain kerran. Tämä sen vuoksi, että nämä kurssit ovat todella suosittuja. Lisäksi voit valita Pikkuleivonnaisia-kurssin vain, jos et ole ollut kurssilla tänä vuonna. Koululla on korjausoikeus, jos kurssivalinnat on tehty ohjeiden vastaisesti tai joudumme jostain muusta syystä muuttamaan valintoja, eikä varavalintaankaan mahdu. Tällöin käymme keskustelut oppilaan kanssa henkilökohtaisesti ennen muutoksia. Tiedotamme huoltajia asiasta.

**Kurssin nimi: Ratkotaan ja pelataan (Ratpel) SOVELTAVA KURSSI
Kurssin ajankohta: syyslukukausi**

**Kesto:** 8 vko
**Kurssin tavoitteet:**
Ohjata ja tukea oppilasta ongelmanratkaisutaitojen kehittämisessä. Tarjota oppilaalle mahdollisuuksia harjoitella ryhmässä toimimista erilaisissa rooleissa ja vuorovaikutustilanteissa, innostaa oppilasta ilmaisemaan itseään ja kuuntelemaan muita sekä tukea oppilaan valmiuksia tunnistaa, ilmaista ja säädellä tunteitaan. Opastaa oppilasta vahvistamaan taitoaan toimia rakentavasti erilaisissa viestintäympäristöissä ja ilmaisemaan mielipiteensä.

**Kurssin kuvaus (sisällöt):** Tutustutaan erilaisiin lauta- ja korttipeleihin. Harjoitellaan ryhmätyöskentelytaitoja pelejä pelaamalla. Opetellaan ratkaisemaan erilaisia ristikoita ja keskittymään niiden tekoon pitkäkestoisesti.

**Arviointi:** hyväksytty/hylätty

**Kurssin nimi: Geometrinen piirtäminen** **(Geopiir) SOVELTAVA KURSSI**

**Kurssin ajankohta: syyslukukausi**

**Kesto:** 8 vko
**Kurssin tavoitteet:**
Oppilas osaa luokitella kappaleita niiden ominaisuuksia kuvaavilla geometrisillä käsitteillä. Oppilas osaa piirtää pisteen suhteen symmetrisiä kuvioita. Oppilas osaa käyttää mittakaavaa pienennöksissä ja suurennoksissa.
Oppilas osaa valita sopivan mittavälineen, mitata ja arvioida mittaustuloksen järkevyyttä. Oppilas osaa laskea pinta-aloja ja suorakulmaisten särmiöiden tilavuuksia. Hän hallitsee mittayksikkömuunnokset.

**Kurssin kuvaus (sisällöt):** Avata ja syventää geometrian peruskäsitteitä piirtäen harppia, viivainta ja kynää käyttäen. Lisäksi piirretään kauniita ja mielenkiintoisia geometrisia kuvioita.

**Arviointi:** hyväksytty/hylätty

**Kurssin nimi: Robotiikkaa ja ohjelmointia (robohj) SOVELTAVA KURSSI
Kurssin ajankohta: syyslukukausi**

**Kesto:** 8 vko

**Kurssin tavoitteet:** Oppilasta innostetaan laatimaan toimintaohjeita tietokoneohjelmina graafisessa ohjelmointiympäristössä. Oppilasta ohjataan ymmärtämään arjen teknologisten sovellusten käyttöä, merkitystä ja toimintaperiaatteita sekä innostaa oppilaita kokeilemaan, keksimään ja luomaan uutta yhdessä toimien.

**Kurssin kuvaus (sisällöt):** Tutustutaan robotiikkaan ja ohjelmointiin Lego-robottisarjojen avulla. Rakennetaan ja ohjelmoidaan legorobotti suorittamaan erilaisia tehtäviä ja pyritään soveltamaan niitä käytäntöön.

**Arviointi:** hyväksytty/hylätty

**Kurssin nimi: Soveltava teknisen käsityön kurssi; Näppärät sormet (Sovteksy) SOVELTAVA KURSSI**

**Kurssin ajankohta: syyslukukausi**

**Kesto:** 8 vko

**Kurssin tavoitteet:** Tutustutaan erilaisten materiaalien työstämiseen. Tuetaan oppilaan ympäristötietoisuuden kehittymistä sekä ohjataan oppilasta toimimaan ja vaikuttamaan kestävän kehityksen edistämiseksi ja arvostamaan kestävän kehityksen merkitystä itselle ja maailmalle. Ohjataan oppilasta havainnoimaan ja kuvailemaan kappaleiden ja kuvioiden geometrisia ominaisuuksia sekä tutustuttaa oppilas geometrisiin käsitteisiin.

**Kurssin kuvaus (sisällöt):** Valmistetaan käyttöesineitä käyttäen mahdollisimman paljon kierrätysmateriaalia.

**Kurssin nimi: Tiedeagentit (Agentti) SOVELTAVA KURSSI
Kurssin ajankohta: syyslukukausi**

Kesto: 8 vko

Kurssin tavoitteet:
Ohjata ja tukea oppilasta ongelmanratkaisutaitojen kehittämisessä. Ohjata oppilasta tunnistamaan syy-seuraussuhteita, tekemään johtopäätöksiä.

Kurssin kuvaus (sisällöt): Tutustua erilaisiin ilmiöihin testien ja kokeiden avulla. Kehittää oppilaan ongelman ratkaisukykyä.
Arviointi: hyväksytty/hylätty

**Kurssin nimi: Hullunkurinen kielikaruselli (kielikaruselliS) (kielikaruselliK) SOVELTAVA KURSSI****Kurssin ajankohta: syys- ja kevätlukukausi**

**Kesto:** 8 vko, **kurssit ovat kaikki saman sisältöisiä, joten voit valita tämän kurssin vain kerran**
**Kurssin tavoitteet:** Opetuksessa tuetaan oppilaiden kasvua monipuolisiksi ja taitaviksi kielenkäyttäjiksi sekä äidinkielellään että muilla kielillä. Oppilaita rohkaistaan itsensä ilmaisemiseen vähäiselläkin kielitaidolla. Tarjota oppilaalle mahdollisuuksia harjoitella ryhmässä toimimista erilaisissa rooleissa ja vuorovaikutustilanteissa, innostaa oppilasta ilmaisemaan itseään ja kuuntelemaan muita sekä tukea oppilaan valmiuksia tunnistaa, ilmaista ja säädellä tunteitaan. Ohjata oppilasta käyttämään tieto- ja viestintäteknologiaa tiedon hankinnassa, käsittelyssä ja esittämisessä sekä vuorovaikutuksen välineenä vastuullisesti, turvallisesti ja ergonomisesti.

**Kurssin kuvaus (sisällöt):** Oletko kiinnostunut englannin kielestä ja haluaisit päästä touhuamaan englanniksi? Tällä kurssilla leikitään, tuotetaan ja touhutaan englannin kielellä. Karusellin aikana työskentelet parin tai ryhmän *kanssa ratkoen mysteereitä, leikkien erilaisia liikuntaleikkejä, tuotat englanninkielisiä töitä iPadeilla ja tutustut maailmaan ja sen ihmeisiin englannin kielellä*. Tunnit ovat monipuolisia ja täynnä touhua. *Kielitason vaatimusta ei ole, joten jo alkeilla pärjäät! Innostus on tärkeintä.*

**Arviointi:** hyväksytty/hylätty

**Kurssin nimi: Jauhopeukalot (LeivonnaisiaS) (LeivonnaisiaK) SOVELTAVA KURSSI
Kurssin ajankohta: Syys- ja kevätlukukausi**

**Kesto:** 8 vko, **kurssit ovat kaikki saman sisältöisiä, joten voit valita tämän kurssin vain kerran**
**Kurssin tavoitteet:**
Oppilasta ohjataan harjoittelemaan kotitalouden hallinnassa tarvittavia kädentaitoja. Oppilasta ohjataan ylläpitämään järjestystä oppimistehtävien aikana. Oppilasta ohjataan käyttämään ja ymmärtämään matemaattisia käsitteitä ja merkintöjä. Oppilasta ohjataan tiedonhankintaan, monipuolisten tiedonlähteiden käyttöön ja tiedon luotettavuuden arviointiin
**Kurssin kuvaus (sisällöt):** Kurssilla tehdään leivonnaisia aloittaen helpoista taikinoista edeten haastavampiin taikinoihin tehden niistä erilaisia leivonnaisia. Kurssilla käydään läpi mittavälineisiin liittyvää käsitteistöä sekä leivontaohjeisiin liittyvää sanastoa. Kurssilla harjoitellaan myös kotitalousluokan siisteyteen liittyviä asioita, kuten esimerkiksi astianpesukoneen käyttöä ja pintojen siistinä pitämistä. Jos oppilaalla on allergioita, jotka vaativat erityishuomiota, toivomme, että huoltajat ovat yhteydessä hyvissä ajoin ennen kurssin alkua opettajaan.

**Arviointi:** hyväksytty/hylätty

**Kurssin nimi: Ihanat lemmikit! (Lemmikit) SOVELTAVA KURSSI****Kurssin ajankohta: kevätlukukausi**

**Kesto:** 8 vko
**Kurssin tavoitteet ja sisällöt:** Kurssin kuvaus (sisällöt): Lemmikit ovat useille ihmiselle tärkeä asia. Tule mukaan kertomaan ja kuvaamaan lemmikkisi elämää!

**Arviointi:** hyväksytty/hylätty

**Kurssin nimi: Animaatio (Animaatio) SOVELTAVA KURSSI
Kurssin ajankohta: kevätlukukausi**

**Kesto:** 8 vko
**Kurssin tavoitteet:** Ohjata oppilasta käyttämään luovuuttaan ja ilmaisemaan itseään monipuolisesti erilaisissa viestintä- ja esitystilanteissa, myös draaman avulla. Ohjata oppilasta käyttämään monipuolisesti erilaisia materiaaleja, tekniikoita ja ilmaisun keinoja sekä harjaannuttamaan kuvan tekemisen taitojaan.

**Kurssin kuvaus (sisällöt):** Animaatioon tutustuminen ja animaation tekeminen erilaisin menetelmin.

**Arviointi:** hyväksytty/hylätty

**Kurssin nimi: Et sä tiedä, kuka mä oon? (Etsätiedä) SOVELTAVA KURSSI
Kurssin ajankohta: kevätlukukausi**

**Kesto:** 8 vko

**Kurssin tavoitteet:**
Opastaa oppilasta vahvistamaan taitoaan toimia rakentavasti erilaisissa viestintäympäristöissä ja ilmaisemaan mielipiteensä
Kannustaa oppilasta edistämään hyvinvointia ja turvallisuutta toiminnassaan ja lähiympäristössään ja ohjata oppilasta toimimaan turvallisesti, tarkoituksenmukaisesti, vastuullisesti ja itseään suojellen
Tarjota oppilaalle mahdollisuuksia harjoitella ryhmässä toimimista erilaisissa rooleissa ja vuorovaikutustilanteissa, innostaa oppilasta ilmaisemaan itseään ja kuuntelemaan muita sekä tukea oppilaan valmiuksia tunnistaa, ilmaista ja säädellä tunteitaan
Kannustaa oppilasta ottamaan vastuuta omasta toiminnasta ja vahvistaa itsenäisen työskentelyn taitoja.

**Kurssin kuvaus (sisällöt):** Kurssilla tarkastellaan *omia vahvuuksia* ja *mielenkiinnon kohteita* sekä pohditaan yhdessä, mitkä asiat tukevat oman mielen ja kehon hyvinvointia. Tutustutaan myös rentoutumis- ja rauhoittumiskeinoihin.

**Arviointi:** hyväksytty/hylätty

**Kurssin nimi: Soveltava teknisen käsityön kurssi (Sovtekke) SOVELTAVA KURSSI
Kurssin ajankohta: kevätlukukausi**

**Kesto:** 8 vko
**Kurssin tavoitteet:**
Ohjata oppilasta ymmärtämään arjen teknologisten sovellusten käyttöä, merkitystä ja toimintaperiaatteita sekä innostaa oppilaita kokeilemaan, keksimään ja luomaan uutta yhdessä toimien.
- osallisuuden ja elämyksellisyyden tunteen vahvistuminen
- ilon ja leikillisyyden tuottaminen sekä luovuuden kehittyminen
- suunnittelutaitojen kehittyminen
- erilaisten materiaalien ja työvälineiden hyödyntäminen
- käsityötaitojen syventäminen
- oman työn arvostaminen

**Kurssin kuvaus (sisällöt):** Tehdään erilaisia maker -projekteja: esim. Sähkö-piirtorobotti, Sähköauto, Korkea torni, Kestävä silta, Katapultti

**Arviointi:** hyväksytty/hylätty

**Kurssin nimi: Älynystyrät liikkeelle (Älyli) SOVELTAVA KURSSI
Kurssin ajankohta: kevätlukukausi**

**Kesto:** 8 vko
**Kurssin tavoitteet:** Oppilasta ohjataan tunnistamaan syy-seuraussuhteita, tekemään johtopäätöksiä. Kannustetaan oppilasta esittämään päättelyään ja ratkaisujaan muille. Tuetaan oppilasta ongelmaratkaisutaitojen harjoittelussa. Kannustetaan oppilasta kielentämään ajatuksiaan.

**Kurssin kuvaus (sisällöt):** Ratkaistaan erilaisia pulmatehtäviä.

**Arviointi:** hyväksytty/hylätty

**Kurssin nimi: Musiikkikurssi syksy; Laula ja musisoi! (Musy) TATA-KURSSI
Kurssin ajankohta: Syyslukukausi**

**Kesto:** 8 vko

**Kurssin tavoitteet:** Laulamista ja soittamista monipuolisesti

**Kurssin kuvaus (sisällöt):** Tule mukaan laulamaan ja soittamaan monipuolisesti kurssille, jossa ajankohtaiset hititkään eivät ole poissa ohjelmistosta!

**Arviointi:** Arvioidaan osana musiikin yhteistä oppiainetta, joten ei tule omaa arvosanaa todistukseen.

**Kurssin nimi: Pehmeät käsityöt; Solmeilua ja punontaa, mahdollisesti myös räsykudontaa (Pemasy)**

 **TATA-KURSSI
Kurssin ajankohta: syyslukukausi**

**Kesto:** 8 vko

**Kurssin tavoitteet:** Tutustuminen erilaisiin solmeilu- ja punontatapoihin osana kädentaitoja.

**Kurssin kuvaus (sisällöt):** Pienten makramee- ja punontatöiden valmistamista, mahdollisesti räsykudontaa kangaspuilla

**Arviointi:** Arvioidaan osana yhteistä käsityö-oppiainetta, joten kurssista ei tule erillistä arvosanaa todistukseen.

**Kurssin nimi: Kuvataide syksy; Kuvista ja askartelua (Kuvasy) TATA-KURSSI
Kurssin ajankohta: syyslukukausi**

**Kesto:** 8 vko
 **Kurssin tavoitteet:** Tutustutaan kuvataiteen eri tekniikoihin.

**Kurssin kuvaus (sisällöt):** Kuvataidetta ja askartelua eri tekniikoin vuodenaikaan ja juhliin liittyen.

**Arviointi:** Arvioidaan osana kuvataiteen yhteistä oppiainetta, joten ei tule omaa arvosanaa todistukseen.

**Kurssin nimi: Kovat materiaalit (Kovasy) (Kovake) TATA-KURSSI**

**Kurssin ajankohta: syys- ja kevätlukukausi**

Kesto: 8 vko
Kurssin tavoitteet: Kurssilla opetellaan puu- ja metallitöiden perustekniikoita.

Kurssin kuvaus (sisällöt): Kurssilla valmistetaan yksi tai useampi hyötyesine. Vuodenaika ja oppilaan oma ideointi huomioidaan toteutuksessa.

Oppilaalta odotetaan kiinnostusta kädentaitojen kehittämiseen kurssin aikana. *Jos oppilas valitsee kurssin syksylle ja keväälle*, valmistettavat esineet suunnitellaan sen mukaan.

**Kurssin nimi: Sisäliikunta (Sisäsy) (Sisäke) TATA-KURSSI
Kurssin ajankohta: syys- ja kevätlukukausi**

**Kesto:** 8 vko, **kurssit ovat kaikki saman sisältöisiä, joten voit valita tämän kurssin vain kerran**

**Kurssin tavoitteet:** Kurssilla oppilas pääsee kokeilemaan erilaisia **liikuntamuotoja**, joiden kautta hän vahvistaa motorisia taitoja ja soveltaa liikkumis- ja välineenkäsittelytaitojaan erilaisissa tilanteissa yhteistoiminnallisesti.

**Kurssin kuvaus (sisällöt):** Kurssilla pelataan pelejä ja liikuntaleikkejä, voimistellaan ja tehdään motoriikka-, ketteryys- ja voimaharjoitteita. Kurssilla tehdään myös lihaskuntoharjoitteita.

Oppilaalta odotetaan intoa osallistua erilaisiin sisäliikunnan muotoihin. Häneltä odotetaan kykyä toimia peleissä yhteisten sovittujen sääntöjen mukaan, sekä kykyä noudattaa ystävällistä käytöstä kaikkia kohtaan. Reilun pelin -henki, rehellisyys, omista ja yhteisistä välineistä huolehtiminen sekä työrauhan antaminen muille on kurssin keskiössä. Lisäksi oppilaalta odotetaan taitoa säädellä toimintaansa ja tunteitaan olosuhteet ja muut paikallaolijat huomioiden.

**Arviointi:** Arvioidaan osana liikunnan yhteistä oppiainetta, joten ei tule omaa arvosanaa todistukseen.

**Kurssin nimi: Ulkoliikuntakurssi (UlkoliikuntaS) (UlkoliikuntaK) TATA-KURSSI**

**Kurssin ajankohta: Syys- ja kevätlukukausi**

**Kesto:** 8 vko, **kurssit ovat kaikki saman sisältöisiä, joten voit valita tämän kurssin vain kerran**

**Kurssin tavoitteet:** Lähialueiden liikuntamahdollisuuksien huomaaminen ja käyttöönotto. Ulkona liikkumisen ilon löytäminen.

**Kurssin kuvaus (sisällöt):** Kierrellään kurssin aikana lähikentät ja metsät. Retkeillään ja paistellaan makkaraakin. Liikuntaa vuoden ajan mukaan.

**Arviointi:** Arvioidaan osana liikunnan yhteistä oppiainetta, joten ei tule omaa arvosanaa todistukseen.

**Kurssin nimi: Kuvataide kevät; Taivaanrannan maalailua (Kuvake) TATA-KURSSI
Kurssin ajankohta: kevätlukukausi**

**Kesto:** 8 vko
**Kurssin tavoitteet:** Tutustutaan eri vesiväritekniikoihin osana kuvallista ilmaisua.

**Kurssin kuvaus (sisällöt):** Maalataan vesiväreillä erilaisia tekniikoita käyttäen.

**Arviointi:** Arvioidaan osana kuvataiteen yhteistä oppiainetta, joten ei tule omaa arvosanaa todistukseen.

**Kurssin nimi: Musiikkikurssi kevät; Kitaran ja ukulelen alkeet ja hieman jatkoa (Muke) TATA-KURSSI
Kurssin ajankohta: kevätlukukausi**

**Kesto:** 8 vko

**Kurssin tavoitteet:** Oppilas osallistuu yhteismusisointiin ja rakentaa myönteistä yhteishenkeä yhteisössään. Oppilas harjoittelee luontevaa äänenkäyttöä ja laulamista, sekä kehittää keho-, rytmi-, melodia- ja sointusoittimien soittotaitoaan musisoivan ryhmän jäsenenä. Ohjata oppilasta ymmärtämään musiikkikäsitteitä ja musiikin merkintätapojen periaatteita musisoinnin yhteydessä

**Kurssin kuvaus (sisällöt):** Opettelemme kitaralle ja ukulelelle helppoja perussointuja ja harjoittelemme sujuvaa sointujen vaihtoja. Lisäksi harjoittelemme yhteissoittoa.

**Arviointi:** Arvioidaan osana musiikin yhteistä oppiainetta, joten kurssista ei tule erillistä arvosanaa todistukseen.

**Kurssin nimi: Pehmeiden materiaalien käsityöt, kevät (Pemake) TATA-KURSSI
Kurssin ajankohta: kevätlukukausi**

**Kesto:** 8 vko

**Kurssin tavoitteet:** Tutustutaan käsityön tekemiseen eri tekniikoin.

Kurssin kuvaus (sisällöt): Taidetta tilkuista tikkumaalaustekniikalla sekä pieni itse suunniteltu työ esim. neuloen, virkaten, ommellen.

Arviointi: Arvioidaan osana yhteistä käsityö-oppiainetta, joten kurssista ei tule erillistä arvosanaa todistukseen.